Miss Universe 2024

Ang Miss Universe 2024 ay ang ika-73 edisyon ng Miss Universe pageant, na ginanap sa Mexico City Arena sa Lungsod ng Mehiko, Mehiko noong 16 Nobyembre 2024. 

Pagkatapos ng kompetisyon, kokoronahan ni Sheynnis Palacios ng Nikaragwa si Victoria Kjær Theilvig ng Dinamarka bilang Miss Universe 2024. Ito ang kauna-unahang tagumpay ng Dinamarka sa kasaysayan ng kompetisyon. Nagtapos bilang first runner-up si Chidimma Adetshina ng Niherya, at nagtapos bilang second runner-up si María Fernanda Beltrán ng Mehiko.

Mga kandidata mula sa 125 mga bansa at teritoryo ang lumahok sa kompetisyong ito, ang pinakamarami sa kasaysayan ng Miss Universe matapos lagpasan ang dating rekord na siyamnapu't-apat na kandidata noong 2018. Pinangunahan nina Mario Lopez at Miss Universe 2012 Olivia Culpo ang kompetisyon, samantalang sina Miss Universe 2018 Catriona Gray at si Zuri Hall ang nagsilbing mga backstage correspondent. Nagtanghal sina Robin Thicke, Emilio Estefan, Taboo, Vikina, Nico Ruiz, Richaelio, at ang Mariachi edisyong ito. Itinampok rin sa edisyong ito ang bagong Lumière de l’Infini Crown na ginawa ng Jewelmer na may mga diyamante at dalawampu't-tatlong golden south sea pearls na nagkakahalaga ng humigit-kumulang $5 milyon.

 Kasaysayan 

 Lokasyon at petsa 
Noong 18 Nobyembre 2023, sa kasagsagan ng ika-72 edisyon ng Miss Universe, inanunsyo ng negosyanteng Mehikano na si Raúl Rocha na magaganap ang ika-73 edisyon ng Miss Universe sa Mehiko sa Nobyembre 2024. Ito ang ikalimang beses na naganap sa Mehiko ang Miss Universe; idinaos sa bansa ang Miss Universe noong 1978, 1989, 1993, at 2007. Ayon sa isang eksklusibong panayam sa CEO ng Miss Universe Organization na si Amy Emmerich sa Hola! USA, isinaalang-alang nila na ganapin ang preliminary competition sa Cancun, ngunit hindi pa ito naaaprubahan.

Noong 6 Hunyo 2024, mayroong isang artikulong inilabas ang Hola! USA na nagsasabing ang ika-73 edisyon ng Miss Universe ay magaganap sa Lungsod ng Mehiko sa 28 Setyembre 2024 imbis na sa Nobyembre 2024. Sa kabila ng impormasyong ito, kinakailangan pa ring kumpirmahin ng Miss Universe Organization ang nabanggit na petsa.

Kalaunan ay kinumpirma ni Rocha sa isang panayam sa Telemundo noong 10 Agosto 2024 na magaganap ang ika-73 edisyon ng Miss Universe sa 16 Nobyembre 2024 sa Lungsod ng Mehiko, at ang paunang kompetisyon at ang national costume competition naman ay gaganapin sa 14 Nobyembre. Ito ay opisyal na inanunsyo ng Miss Universe Organization sa kanilang mga hatirang pangmadla noong 23 Agosto kung saan inanunsyo rin nila na magaganap ang kompetisyon sa Mexico City Arena (Arena CDMX).

 Pagpili ng mga kalahok 
Labintatlong kandidata ang nailuklok upang kumatawan sa kanyang mga bansa/teritoryo matapos maging isang runner-up sa kanilang kompetisyong pambansa o matapos mapili sa isang casting process, isang kandidata ang napili matapos isagawa ang isang bagong kompetisyong pambansa upang palitan ang napatalsik na nanalo, at apat na kandidata ang iniluklok matapos ang pag-urong ng orihinal na nagwagi.

Noong Setyembre 2023, sa kasagsagan ng Tanner Fletcher show sa New York Fashion Week, inanunsyo ni Miss Universe 2022 R'Bonney Gabriel na napagdesisyunan ng Miss Universe Organization na tanggalin na ang age restrictions para sa mga kandidatang edad 18 pataas simula sa ika-73 edisyon ng kompetisyon.

 Mga pagpalit 
Iniluklok si Franki Russell bilang Miss Universe New Zealand 2024. Gayunpaman, dahil kinansela ng Yugen Group ang prangkisa ng Miss Universe para sa bansang Nuweba Selandiya, hindi na lumahok si Russell sa edisyong ito at lumahok na lamang sa Miss Cosmo 2024. Kalaunan ay ibinunyag ni Russell na ang dahilan ng kanyang pagbitiw ay dahil sa pagganap nito sa mga pelikula ng Viva. Kasunod nito, ginawaran ang prangkisa sa isang bagong organisasyon, at kinoronahan si Victoria Vincent bilang ang bagong kinatawan ng Nuweba Selandiya.  

Dapat sanang lalahok si Irina Zakharova ng Armenya sa edisyong ito, ngunit dahil si Zakharova ay isang mamamayan ng Rusya, idiniskwalipika siya ng Miss Universe Organization. Siya ay pinalitan ni Emma Avanesyan. Dapat din sanang lalahok sa edisyong ito si Karyna Kisialiova bilang kinatawan ng Biyelorusya, ngunit siya ay pinalitan ni Eleanora Kachalovskaya dahil sa hindi isiniwalat na dahilan. 

Dapat sanang lalahok si Andrea Radford ng Guwatemala sa edisyong ito. Gayunpaman, matapos niyang ilahad na siya ay buntis, pinalitan siya ng kanyang first runner-up na si Ana Gabriela Villanueva. Dapat sanang lalahok si Fay Asghari ng Iran sa edisyong ito. Gayunpaman, dahil sa kanyang mga obligasyon bilang isang aesthetic nurse practitioner, bumitiw si Asghari sa kanyang titulo at pinalitan siya ng kanyang first runner-up na si Ava Vahneshan.

Dapat din sanang lalahok si Miss Denmark 2024 Emma Heyst bilang kinatawan ng Dinamarkasa edisyong ito, ngunit dahil sa kakulangan sa paghahanda, siya ay pinalitan ni Victoria Kjær Theilvig, at lumahok na lamang si Heyst sa Miss World 2025.  

 Mga unang pagsali, pagbalik, at pag-urong sa kompetisyon 
Lalahok sa unang pagkakataon ang mga bansa at teritoryong Biyelorusya, Eritreya, Guniya, Hilagang Masedonya, Iran, Makaw, Maldibas, Moldabya, Nagkakaisang Arabong Emirato, Somalya, at Usbekistan. 

Babalik sa edisyong ito ang mga bansang Kuba na huling sumali noong 1967; Pidyi na huling sumali noong 1981; Guadalupe at Martinika na huling sumali noong 1984; Baybaying Garing, Demokratikong Republika ng Konggo (bilang Zaire) at Samoa (bilang Kanlurang Samoa) na huling sumali noong 1986; Senegal na huling sumali noong 1987; Hibraltar na huling sumali noong 1990; Bonaire at Suriname na huling sumali noong 1999; Hong Kong na huling sumali noong 2000; Tsipre na huling sumali noong 2012; Botswana at Estonya na huling sumali noong 2013; Kapuluang Turks at Caicos na huling sumali noong 2014; Montenegro at Serbiya na huling sumali noong 2015; Sambia na huling sumali noong 2018; Kapuluang Birhen ng Estados Unidos, Nuweba Selandiya, at Tansaniya na huling sumali noong 2019; Israel, Kenya at Rumanya na huling sumali noong 2021; at Armenya, Belis, Hayti, Kirgistan, Tsina, Turkiya, at Urugway na huling sumali noong 2022.

Dapat sanang lalahok si Bahar Mirzayeva ng Aserbayan ngunit bumitiw ito dahil sa hindi isiniwalat na dahilan. Bago ang paunang kompetisyon, bumitiw na sa kompetisyon sina Edona Bajrami ng Kosobo at Mia le Roux ng Timog Aprika dahil sa problema sa kanilang kalusugan. Diniskwalipika ng Miss Universe Organization si Italy Mora ng Panama dahil lumabas ito sa hotel nang walang pahintulot mula sa organisasyon.

 Partisipasyon ng Pidyi sa Miss Universe 
Unang kinoronahan bilang Miss Universe Fiji 2024 si Manshika Prasad. Gayunpaman, tinanggalan ng titulo si Prasad isang araw matapos ang kanyang pagkapanalo dahil hindi nabilang sa botohan ang boto ng may hawak ng lisensya, na siyang kinailangang isaalang-alang matapos magkaroon ng tabla sa mga iskor. Isang press release mula sa Miss Universe Fiji ang nagsabi na ang "mga tamang pamamaraan" ay hindi nasunod at ang titulo ni Prasad ay ibinigay sa kanyang runner-up na si Nadine Roberts. Gayunpaman, matapos ang pakikipag-usap sa Miss Universe Organization, idineklara ng Miss Universe Fiji Organization na si Prasad ang lalahok bilang kinatawan ng Pidyi.

 Mga resulta 
link=https://en.wikipedia.org/wiki/File:Miss_Universe_2024_map.png|thumb|250x250px|Mga bansa at teritoryong sumali sa Miss Universe 2024 at ang kanilang mga pagkakalagay.

 Mga pagkakalagay 
PagkakalagayKandidataMiss Universe 2024  Dinamarka – Victoria Kjær Theilvig1st runner-up  Niherya – Chidimma Adetshina Δ2nd runner-up  Mehiko – María Fernanda Beltrán3rd runner-up  Taylandiya – Suchata Chuangsri4th runner-up  Beneswela – Ileana MárquezTop 12  Arhentina – Magalí Benejam
  Bulibya – Juliana Barrientos
  Kanada – Ashley Callingbull
  Peru – Tatiana Calmell Δ
  Porto Riko – Jennifer Colón
  Rusya – Valentina Alekseeva
  Tsile – Emilia Dides §Top 30  Aruba – Anouk Eman
  Biyetnam – Nguyễn Cao Kỳ Duyên
  Ehipto – Logina Salah
  Ekwador – Mara Topić
  Hapon – Kaya Chakrabortty
  Indiya – Rhea Singha
  Kambodya – Davin Prasath
  Kuba – Marianela Ancheta
  – Cassandra Chiu
  Malaysia – Sandra Lim
  Nikaragwa – Geyssell García
  Pilipinas – Chelsea Manalo Δ
  Pinlandiya – Matilda Wirtavuori Δ
  Pransiya – Indira Ampiot
  Republikang Dominikano – Celinee Santos
  Serbiya – Ivana Trišić
  Simbabwe – Sakhile Dube
  Tsina – Jia Qi
§ – Binoto ng mga manonood upang mapabilang sa Top 30

Δ – Nakapasok sa Top 30 bilang isang Continental Queen

 Mga Continental Queen 
ParangalKandidataAprika at Oseaniya  Niherya – Chidimma AdetshinaAsya  Pilipinas – Chelsea ManaloEuropa at Gitnang Silangan  Pinlandiya – Matilda WirtavuoriKaamerikahan  Peru – Tatiana Calmell

 Mga espesyal na parangal 

 Mga espesyal na parangal para sa mga kandidata 
ParangalKandidataMiss Congeniality  Trinidad at Tobago – Jenelle ThongsBest Skin Award  Honduras – Stephanie CamPeople’s Choice Award  Tsile – Emilia Dides

 Mga espesyal na parangal para sa mga pambansang direktor 
ParangalPambansang DirektorBest National Director  Kanada – Dennis DávilaBest National Pageant  Biyetnam – Nguyễn Thị Hương LyBest National Host Tour Country  Pilipinas – Jonas GaffudBeyond the Crown Award  Porto Riko – Yizette Cifredo

 Best National Costume 
PagkakalagayKandidataNagwagi  Pilipinas – Chelsea Manalo1st runner-up  Tsile – Emilia Dides2nd runner-up  Biyetnam – Nguyễn Cao Kỳ Duyên

 Voice for Change 
PagkakalagayKandidataGold Winners  Bulibya – Juliana Barrientos
  Guwatemala – Ana Gabriela Villanueva
  Kambodya – Davin PrasathSilver Finalists  Aruba – Anouk Eman
  Bahreyn – Shereen Ahmed
  Eritreya – Snit Tewoldemedhin
  Guniya – Saran Bah
  Kapuluang Kayman – Raegan Rutty
  Pinlandiya – Matilda Wirtavuori
  Taylandiya – Suchata Chuangsri

 Kompetisyon 

 Pormat ng kompetisyon 
Ilang mga pagbabago sa pormat ng kompetisyon ang ipinatupad ng Miss Universe. Ang bilang ng mga semi-finalist ay itinaas sa tatlumpu kumpara sa dalawampu ng nakaraang taon— ang pinakamaraming bilang ng mga semifinalist sa kasaysayan ng kompetisyon. Ang mga resulta ng paunang kompetisyon at ng closed-door interview ang nagpasiya sa unang dalawampu't-siyam na mga semifinalist; apat sa mga ito ay hinirang na mga Continental Queen sa katapusan ng kompetisyon. Nagsagawa ng internet voting kung saan ang mga manonood ay maaaring bumoto para sa isa pang kandidata upang umabante sa semifinals. Lumahok sa swimsuit competition ang tatlumpung mga semifinalist at pagkatapos ay pinili ang labindalawang mga semifinalist. Lumahok sa evening gown competition ang labindalawang mga semifinalist at kalaunan ay pinili ang limang pinalista na lalahok sa question-and-answer round, final question at final walk.

 Komite sa pagpili 

 Romero Britto – Brasilenyong artista at iskulptor
 Jessica Carrillo – Mehikanang tagapagbalita sa Telemundo
 Eva Cavalli – Fashion designer at first runner-up ng Miss Universe 1977 mula sa Austrya
 Michael Cinco – Pilipinong fashion designer na nakabase sa Dubai
 Emilio Estefan – Kubano-Amerikanong musikero at producer
 Fariana – Kolombyanang aktres at mang-aawit
 Margaret Gardiner – Miss Universe 1978 mula sa Timog Aprika
 Gabriela Gonzalez – Mehikanang fashion designer
 Camila Guiribitey – Kubanong pilantropo at negosyante
 Gary Nader – Libano-Dominikanong taga-kolekta ng sining
 Lele Pons – Mang-aawit, aktres, at personalidad sa YouTube
 Nova Stevens – Miss Universe Canada 2020
 Gianluca Vacchi – Italyanong negosyante at Pangulo ng SEA Societa Europea Autocaravan

 Mga kandidata 
125 kandidata ang lumahok sa edisyong ito.
Bansa/TeritoryoKandidataEdadBayan Albanya19Durrës Alemanya25Colonia Anggola26Benguela Arhentina29Córdoba Armenya32Ereban Aruba32Oranjestad Australya23Brisbane Bahamas32Andros Bahreyn29Manama Bangglades32Dhaka Baybaying Garing20Aboisso Belhika21Sint-Amandsberg Belis29Port Loyola Beneswela27Valencia24Minsk Biyetnam28Nam Định Bonaire29Kralendijk Botswana28Thamaga Brasil25Recife Bulgarya33Haskovo Bulibya26Cochabamba Curaçao18Willemstad Demokratikong Republika ng Konggo26Bukavu Dinamarka21Søborg EhiptoLogina Salah34Alexandria EkwadorMara Topić29Guayaquil El SalvadorFlorence Garcia25San Miguel EritreyaSnit Tewoldemedhin25Asmara EslobakyaPetra Sivakova24Šamorín Estados UnidosAlma Cooper22Okemos EspanyaMichelle Jiménez21Barcelona EstonyaValeria Vasilieva22Tallinn Gineang EkwatoriyalDiana Angono Mouhafo24Malabo Gran BritanyaChristina Chalk30Dunblane GresyaChristianna Katsieri22Piraeus GuadalupeCoraly Desplan20Pointe-Noire GuniyaSaran Bah29Conakry GuwatemalaAna Gabriela Villanueva22Santa Cruz Naranjo GuyanaAriana Blaize26Georgetown HamaykaRachel Silvera25Saint Mary HaponKaya Chakrabortty22Kobe Hilagang MasedonyaTea Gjorgievska21Kumanovo HibraltarShyanne McIntosh25Hibraltar HondurasStephanie Cam31San Pedro SulaJoanne Rhodes24Hong Kong IndiyaRhea Singha19Ahmedabad IndonesyaClara Shafira Krebs22Tangerang IranAva Vahneshan25Teheran IrlandaSofia Labus21Ballyvolane IsraelOfir Korsia23Rishon LeZion ItalyaGlelany Cavalcante30Noto KambodyaDavin Prasath33Phnom Penh KamerunNoura Njikam25Yaoundé KanadaAshley Callingbull34Enoch Kapuluang Birheng BritanikoDeyounce Lowenfield20Tortola Kapuluang Birhen ng Estados UnidosStephany Andujar28Rosendal Kapuluang KaymanRaegan Rutty22East End Kapuluang Turks at CaicosRaynae Myers23Providenciales KasakistanMadina Almukhanova23Almaty KenyaIrene Ng'endo26Juja KirgistanMaya Turdalieva25Biskek KolombyaDaniela Toloza30Cali Kosta RikaElena Hidalgo32San José KroasyaZrinka Ćorić22Dubrovnik KubaMarianela Ancheta31Ranchuelo LaosPhiranya Thipphomvong28Houaphanh LetonyaMaria Vicinska26Riga LibanoNada Koussa26Rahbeh LupangyeloSóldís Vala Ívarsdóttir18ÁrbærCassandra Chiu23Nossa Senhora do Carmo MalaysiaSandra Lim23Selangor MaldibasMariyam Shaina Naseem21Malé MaltaBèatrice Njoya40Saint Paul's Bay MartinikaCatherine Edouard25Fort-de-France MawrisyoTania René26Quatre-Bornes MehikoMaría Fernanda Beltrán24Culiacan MoldabyaDjulieta Calalb20Chișinău MongolyaNominzul Zandangiin19Ulan Bator MontenegroRumina Ivezaj19Tuzi MyanmarThet San Andersen24Yangon Nagkakaisang Arabong EmiratoEmilia Dobreva27Dubai NamibyaPrisca Anyolo24Windhoek23Bhaktapur NiheryaChidimma Adetshina23Taraba NikaragwaGeyssell García29Santo Tomás NoruwegaLilly Sødal21Kristiansand Nuweba SelandiyaVictoria Vincent29Auckland OlandaFaith Landman27Zandvoort PakistanNoor Xarmina29Islamabad ParagwayNaomi Méndez28Asunción PeruTatiana Calmell29Lima PidyiManshika Prasad24Suva PilipinasChelsea Anne Manalo25Meycauayan PinlandiyaMatilda Wirtavuori24Tampere PolonyaKasandra Zawal28Bierzglinek Porto RikoJennifer Colón36Orocovis PortugalAndreia Correia26Sintra PransiyaIndira Ampiot19Basse-Terre Republikang DominikanoCelinée Santos24La Altagracia Republikang TsekoMarie Danči27KrnovLoredana Salanță33Bistrița RusyaValentina Alekseeva18Cheboksary SambiaBrandina Lubuli28Mufulira SamoaHaylani Kuruppu26Apia Santa LuciaSkye Faucher26Castries SenegalFatou Bintou Guèye23Louga SerbiyaIvana Trišić30Belgrade SimbabweSakhile Dube27Bulawayo SingapuraCharlotte Chia26Singapura SomalyaKhadija Omar23Mogadishu Sri LankaMelloney Dassanayake25Colombo SurinamePooja Chotkan23Paramaribo SuwisaLaura Bircher23Stans TansaniyaJudith Ngusa26Lindi TaylandiyaSuchata Chuangsri20Bangkok Timog KoreaAriel Han22Seoul Trinidad at TobagoJenelle Thongs32Morvant TsileEmilia Dides24Vitacura TsinaJia Qi23Qingdao TsipreKaterina Dimitriou29Nikosya TurkiyaAyliz Duman20Istanbul UkranyaAlina Ponomarenko20Odessa UnggaryaNóra Kenéz28Szombathely UrugwayYanina Lucas28Lavalleja  UsbekistanNigina Fakhriddinova25Tashkent

 Mga kontrobersiya 

 Kontrobersiya ukol sa isang video leak 
Noong unang bahagi ng 2024, isang bidyo ang isinapubliko kung saan nakita ang mga may-ari ng pageant na sina Anne Jakrajutatip at ang Mehikanong negosyante na si Raúl Rocha, kasama ang noo'y direktor ng Miss Universe Mexico na si Cynthia de la Vega, sa isang pagpupulong na ginanap noong Oktubre 2023 sa Lungsod ng Mehiko. Ayon kay Jakrajutatip mula sa bidyo, ang mga kababaihan mula sa "hindi kinaugaliang mga kaligiran" ay maaaring lumahok ngunit "hindi sila maaaring manalo." Isa lamang itong diskarte upang mabago ang pampublikong imahe ng MUO at makapagbenta ng mga tie-in na produkto.

Pinabulaanan ni Jakrajutatip ang bidyo at tinawag ang bidyo na "malisyosong binago". Iginiit niya na ang kaniyang mga salita ay kinuha na wala sa konteksto at nilayon upang "manipulahin ang pampublikong opinyon". Nagpahayag din ang Miss Universe Organization na ipinagtatanggol ang mga pahayag ni Jakrajutatip, at inilahad na ang video leak ay isang bahagi ng isang smear campaign at muling pinagtitibay ang pangako nito sa pagkakabilang at integridad.

 Mga komento tungkol sa mga pamantayan ng kagandahan 
Noong Nobyembre 2024, ilang sandali matapos koronahan si Victoria Kjær Theilvig ng Dinamarka bilang Miss Universe 2024, si Jakrajutatip ay nagdulot ng karagdagang kontrobersya si Jakrajutatip sa isang pulong-balitaan nang tanungin siya kung paano niya pauunlarin ang mga patimpalak ng pagandahan. Hindi nagdalawang-isip si Jakrajutatip at sinabi na "mayroon na silang kulay gintong buhok at bughaw na mga mata", na tumutukoy sa hitsura ni Theilvig, at "hindi na nila kailangan ng pagpapaunlad". Ang kaniyang tugon ay umani ng pagbabatikos mula sa mga tagahanga ng Miss Universe at maging na rin sa mga dating kandidata ng Miss Universe.

 Mga tala 

 Mga sanggunian 

 Panlabas na kawing 



Kategorya:Mehiko